
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 182 

13 Σεπτεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

212. Διενέργεια Βασικής Έρευνας Διάρθρωσης των 

Γεωργικών και Κτηνοτροφικών Εκμεταλλεύσεων 
(Γενική Απογραφή Γεωργίας - Κτηνοτροφίας) το 
έτος 1999-2000. 1 

213. Καθιέρωση στολών επιχειρήσεων και εργασίας 

προσωπικού Λιμενικού Σώματος (Λ.Σ.) που υπη¬ 
ρετεί σε περιπολικά και ναυαγοσωστικά πλοία... 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ.212 
Διενέργεια Βασικής Έρευνας Διάρθρωσης των Γεωργι- 
κών και Κτηνοτροφικών Εκμεταλλεύσεων (Γενική Απο- 
γραφή Γεωργίας - Κτηνοτροφίας) το έτος 1999 - 2000. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ. 3627/1956 «Περί οργανώσεως 
της Εθνικής Στατιστικής Υπηρεσίας της Ελλάδος». 

2. Τις διατάξεις του Ν. 2392/96 (άρθρο 9 παρ. 1) «Πρό¬ 
σβαση της Γ.Γ. ΕΣΥΕ σε Διοικητικές Πηγές κ.λπ.» (ΦΕΚ 
60/9.4.96 τ. Α’)', καθώς και του Ν. 1338/83 (άρθρο 1, παρ. 
1) όπως τροποιήθηκε με το Ν. 1440/84 (άρθρο 6). 

3. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/26.7.1985 τ. Α'), του Ν. 
2081/92 (ΦΕΚ 154/Ί0'.9.92τ. Α') και του Ν. 2469/1997 (άρ¬ 
θρο 1 παρ. 2α) «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (ΦΕΚ38/τ. Α'). 

4. Τον Κανονισμό (ΕΟΚ) αριθ. 571/88 του Συμβουλίου 
των Ευρωπαϊκών Κοινοτήτων όπως τροποποιήθηκε με 
τον Κανονισμό αριθ. 2467/96 του Συμβουλίου των Ε. Κ. για 
τη διοργάνωση Κοινοτικών Ερευνών σχετικά με τη διάρ¬ 
θρωση των Γεωργικών και Κτηνοστροφικών Εκμεταλεύ- 
σεων και μετά το 1997, κατά την περίοδο 1998 έως 2007. 

5. Την απόφαση αριθ. 1107147/1239/0006Α/4.10.96 του 
Υπουργού Οικονομικών με θέμα «Ανάθεση αρμοδιοτήτων 


του Υπουργού Οικονομικών στους Υφυπουργούς Οικονο¬ 
μικών» 

6. Την 8211/8.3.99 (ΦΕΚ 198/8.3.99 τ. Β') απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των του Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

7. Το γεγονός ότι από τις διατάξεις του Π.Δ. προκαλεί- 
ται δαπάνη ύψους 3.751.500.000 δρχ. η οποία θα βαρύνει 
τα οικονομικά έτη 1999 - 2001, ως εξής: 

1999 με ποσό 2.663.000.000 δρχ. 

2000 με ποσό 700.000.000 δρχ. 

2001 με ποσό 388.500.000 δρχ. 

Η ανωτέρω δαπάνη θα αντιμετωπισθεί από το Πρόγραμ¬ 
μα Δημοσίων Επενδύσεων (ΠΔΕ), ήτοι δρχ. 1.800.000.000 
από το ΣΑΕ 019/2 έργο 9519304, από τη ν Ευ ρωπαϊκή' Ενω¬ 
ση, ήτοι δρχ. 1.000.000.000 (250.000.000 δρχ. για το 1999, 
δρχ. 361.500.000 για το 2000 και 388.500.000 για το 2001) 
και από τον Τακτικό Προϋπολογισμό, ήτοι 951.500.000 
δρχ. (613.000.000 για το 1999 και 338.500.000 για το 
2.000) υπό τον ειδικό φορέα 13-610 και ΚΑΕ5193. 

8. Την 194/1999 γνωμοδότηση του Συμβουλίου της Επι¬ 
κράτειας, με πρόταση των Υπουργών Εθνικής Οικονο¬ 
μίας, Περιβάλλοντος, Χωροταξίας και Δημοσίων Έργων, 
Γ εωργίας και Δημόσιας Τάξης και των Υφυπουργών Εσω¬ 
τερικών, Δημόσιας Διοίκησης και Αποκέντρωσης και Οι¬ 
κονομικών, αποφασίζουμε: 

Άρθρο 1 

Από τη Γ ενική Γ ραμματεία της Εθνικής Στατιστικής Υπη¬ 
ρεσίας της Ελλάδος θα διενεργηθεί το έτος 1999/2000 
Βασική Ερευνα Διάρθρωσης των Γεωργικών και Κτηνο¬ 
τροφικών Εκμεταλλεύσεων (Γενική Απογραφή Γεωργίας 
- Κτηνοτροφίας), κατά την οποία θα ερευνηθούν όλες οι 
γεωργικές και κτηνοτροφικές εκμεταλλεύσεις. 

Άρθρο 2 

Σκοπός της Βασικής Έρευνας είναι η συγκέντρωση 
στατιστικών στοιχείων αναφορικά με τη Διάρθρωση των 
Γεωργικών και Κτηνοτροφικών Εκμεταλλεύσεων και την 
απασχόληση του πληθυσμού σε αυτές. Τα στοιχεία αυτά 
θα δώσουν τη δυνατότητα, πέραν των κλασικών πινακο- 
ποιήσεων των αποτελεσμάτων, να καταρτιστούν πίνακες 

τυπολογικοί οι οποίοι θα εμφανίζουν το οικονομικό μέγε¬ 
θος και την παραγωγική κατεύθυνση των Γεωργικών και 
Κτηνοτροφικών Εκμεταλλεύσεων. 

Άρθρο 3 

Μονάδα της Βασικής Έρευνας είναι η γεωργική ή κτη- 
νοτροφική εκμετάλλευση, όπως ορίζεται στο Στατιστικό 
Μητρώο Γεωργικών και Κτηνοτροφικών Εκμεταλλεύσε¬ 
ων, το οποίο αποτελεί πλαίσιο της εν λόγω έρευνας. 

Άρθρο 4 

Κατά την διενέργεια της Βασικής Έρευνας είναι δυνατή 
με τη μέθοδο της δειγματοληψίας, η συγκέντρωση ορι¬ 
σμένων στατιστικών στοιχείων. 


4. Τη γνωμοδότηση του Συμβουλίου της Επικράτειας με 
αριθμό 180/99, μετά από πρόταση του Υπουργού Εμπο¬ 
ρικής Ναυτιλίας, αποφασίζουμε: 

ΜΕΡΟΣΆ 

ΣΤΟΛΗ ΕΠΙΧΕΙΡΗΣΕΩΝ 
Άρθρο 1 

Καθιέρωση στολής επιχειρήσεων 

1. Καθιερώνεται ειδική στολή επιχειρήσεων του προσω¬ 
πικού του Λιμενικού Σώματος (ΛΣ), όπως αυτή ορίζεται 
στα επόμενα άρθρα. 

2. Με την ανωτέρω στολή δεν φέρονται διακριτικά πα¬ 
ρασήμων η διαμνημονεύσεων. 


Άρθρο 5 


Άρθρο 2 


Με τη λήξη της διενέργειας της Βασικής Έρευνας είναι 
δυνατή η διεξαγωγή έρευνας κάλυψης για τον προσδιο¬ 
ρισμό του βαθμού επιτυχίας αυτής. 

Στον Υπουργό Εθνικής Οικονομίας αναθέτουμε τη δη¬ 
μοσίευση και την εκτέλεση του παρόντος διατάγματος. 

Αθήνα, 24 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ 0 ΥΦΥΠ. ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΣ ΧΡΙΣΤΟΔΟΥΛΑΚΗΣ 


Ο ΥΦΥΠ. ΕΣΩΤ..ΔΗΜ.ΔΙΟΙΚ. 
ΚΑ: ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ 


ΠΕΡΙΒΑΛΛΟΝΤΟΣ 
ΧΩΡ.&ΔΗΜ. ΕΡΓΩΝ 

ΚΩΝΣΤΑΝΤΙΝΟΣ ΛΑΛΙΩΤΗΣ 


ΓΕΩΡΓΙΑΣ 


ΔΗΜΟΣΙΑΣ. ΤΑΞΗΣ 


ΓΕΩΡΓΙΟΣ ΑΝΩΜΕΡΙΤΗΣ ΜΙΧΑΛΗΣ ΧΡΥΣΟΧΟΪΔΗΣ 

-♦- ( 2 ) 

Καθιέρωση στολών επιχειρήσεων και εργασίας προσωπι¬ 
κού Λιμενικού Σώματος (Λ.Σ.) που υπηρετεί σε περι¬ 
πολικά και ναυαγοσωστικά πλοία. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 33 του από 27 Μ άί'ου 1927 Ν .Δ. 
«Περί Διοικήσεωςτου Εμπορικού Ναυτικού» (ΦΕΚ104 Ά). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137 Α') όπως 
προστέθηκε με το άρθρο 27 του Ν. 2081/1992 (ΦΕΚ 154 
Α') και το άρθρο 1 του Ν. 2469/97 (ΦΕΚ 38 Α'). 

3. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του 
Υπουργείου Εμπορικής Ναυτιλίας ύψους 66.832.000 δρχ. 
πλην όμως λόγω ανεπάρκειας πιστώσεων, για το τρέχον 
έτος θα καλυφθούν ανάγκες προμήθειας στολών ύψους 
10.433.000 δρχ. και 24.000.000 δρχ. για καθένα από τα 
επόμενα πέντε (5) έτη, που θα καλυφθούν, για μεν το έτος 
1999 από τις εγγεγραμμένες πιστώσεις των ΚΑΕ 1421, 
1422, 1423 και 1424 του εκτελούμενου προϋπολογισμού 
εξόδων έτους 1999 για δε το έτος 2000 και καθένα από τα 
επόμενα ετη θα προβλέπονται και θα καλύπτονται από 
τους προαναφερόμενους ΚΑΕ των κατ’ έτος προϋπολογι¬ 
σμών εξόδων του Υπουργείου Εμπορικής Ναυτιλίας. 


Σύνθεση στολής επιχειρήσεων προσωπικού Λιμενικού 
Σώματος που υπηρετεί σε περιπολικά πλοία 

Το προσωπικό του Λιμενικού Σώματος (ΛΣ) που υπηρε¬ 
τεί σε περιπολικά πλοία κατά την υπηρεσία του σε αυτά, 
στα Λιμενικά Καταστήματα και στην Επισκευαστική Βάση 
δύναται να φέρει στολή επιχειρήσεων. Η σύνθεση της 
στολής αυτής είναι η ακόλουθη: 

1. Πηλήκιο τύπου τζόκευ ή σκούφος ναυτικού τύπου. 

2. Υποκάμισο. 

3. Περισκελίδα. 

4. Φανέλα. 

5. Πουλόβερ. 

6. Επενδύτης. 

7. Υποδήματα υψηλά. 

8. Ποδεία. 

9. Ζωστήρας στρατιωτικός (Α/Τ). 

10. Ζωστήρας απλός, καννάβινος. 

ΜΕΡΟΣ Β' 

ΠΕΡΙΓΡΑΦΗ ΣΤΟΛΗΣ ΕΠΙΧΕΙΡΗΣΕΩΝ ΚΑΙ 
ΕΞΑΡΤΗΜΑΤΩΝ ΤΗΣ 

Αρθρο 3 

Πηλήκιο τύπου τζόκευ. 

1. Το πηλήκιο τύπου τζόκεϋ (σχ. 1 και 4) κατασκευάζεται 
από συνθετικό ύφασμα και αποτελείται από το περιφερει¬ 
ακό διάζωμα, το ελλειψοειδές επικάλυμμα και το γείσο. Εί¬ 
ναι χρώματος βαθύ γαλάζιου (η&νγ όΐυθ). 

2. Το περιφερειακό διάζωμα σχηματίζεται από πέντε (5) 
φύλλα και έχει, στο εμπρόσθιο μέρος, ύψος εννέα (9) εκα- 
τοστόμετρα.Τα άκρα του αυρράπτονται στο πίσω μέρος 
με ραφή, στην οποία παρεμβάλλεται μικρό τεμάχιο πλα¬ 
στικού για τη ρύθμισή του ανάλογα με το επιθυμητό μέ¬ 
γεθος και για καλύτερη εφαρμογή στο κεφάλι (κλιπ). 
Εσωτερικά το διάζωμα φέρει, περιφερειακά, λωρίδα από 
βαμβακερό ύφασμα. Στις πλευρές και πίσω φέρει τέσσε¬ 
ρις (4) συνολικά οπές αερισμού και στο μέσο της μετωπί- 
δας ενισχυμένη εσωτερική επένδυση. 

3. Το ελλειψοειδές επικάλυμμα ράβεται, περιφερειακά, 
με το διάζωμα. 

4. Το γείσο, μήκους οκτώ (8) εκατοστόμετρων περίπου, 
έχει σχήμα ελλειψοειδές, είναι αναλόγου κυρτότητας, 
αποτελείται από εύκαμπτο υλικό επενδεδυμένο με όμοιο 
ύφασμα με του πηλήκιου και ράβεται με το διάζωμα. 

5. Στη μετωπίδα ράβεται επίθεμα από όμοιου τύπου 
ύφασμα πάνω στο οποίο είναι κεντημένα τα διακριτικά 

(εθνόσημο κ.λπ), όπως αυτά περιγράφονται στο άρθρο 
14. Οι ανώτεροι Αξιωματικοί φέρουν στο γείσο δάφνες κε¬ 
ντητές με κίτρινη κλωστή. 

Άρθρο 4 
Υποκάμισο 

1. Το υποκάμισο (σχ. 1, 3 και 4) κατασκευάζεται από 
βαμβακερό ύφασμα ποιότητας «ριπ στοπ» (Β.5.) και έχει 
χρώμα βαθύ γαλάζιο. Έχει από ένα εξωτερικό θυλάκιο 
(τσέπη), αριστερά και δεξιά, στο ύψος του στήθους, με 
καπάκι που κουμπώνει. Κάθε χειρίδα (μανίκι), στο κάτω 
άκρο της, έχει δύο (2) κουμπιά και υφασμάτινη γλώσσα με 
κουμπότρυπα για τη ρύθμιση του ύψους της θέσης της. 

2. Στο άνω αριστερό θυλάκιο, σε παραλληλόγραμμο πλαί¬ 
σιο από τσόχα χρώματος βαθύ γαλάζιου και με κεντητά κί¬ 
τρινα γράμματα αναγράφεται συμμετρικά ο αριθμός του 
περιπολικού πλοίου. Το παραλληλόγραμμο έχει πλάτος 
δύο (2) εκατοστόμετρα και μήκος οκτώ (8) εκατοστόμετρα. 

3. Στο άνω τμήμα της αριστερής χειρίδας του υποκαμί¬ 
σου φέρεται το διακριτικό σήμα όπως αυτό περιγράφεται 
στο άρθρο 16. 

4. Στο άνω τμήμα της δεξιάς χειρίδας φέρεται κεντητή 
η Ελληνική Σημαία διαστάσεων τριών επί πεντέμισι (3x5.5) 
εκατοστόμετρων. Ανωθεν της Σημαίας επί κίτρινου κε¬ 
ντητού επιπέδου είναι κεντημένη με γαλάζια κλωστή η λέ¬ 
ξη «ΗΕ11Α8». 

Άρθρο 5 
Περισκελίδα. 

1. Η περισκελίδα (σχ. 5) κατασκευάζεται από όμοιου τύ¬ 
που ύφασμα με το υποκάμισο. 

2. Έχει από ένα εσωτερικό θυλάκιο (τσέπη) προς το πά¬ 
νω μέρος της, στα πλάγια, αριστερά και δεξιά. Από ένα 
εσωτερικό επίσης θυλάκιο έχει, αριστερά και δεξιά, στο 
πάνω πίσω μέρος της καθώς και από ένα εξωτερικό θυ¬ 
λάκιο,με πιέτα στη μέση, αριστερά και δεξιά στο ύψος πά¬ 
νω από τα γόνατα. Τα θυλάκια, που είναι στο πίσω μέρος 
και στο ύψος πάνω από τα γόνατα, έχουν καπάκια που 
κουμπώνουν. Στο πάνω άκρο της έχει επτά (7) θηλιές, μέ¬ 
σα από τις οποίες διέρχεται ο ζωστήρας. Στο κάτω άκρο 
της υπάρχει, στο ύψος του ρεβέρ, κορδόνι για τη σύσφι- 
ξή της στο σκέλος πάνω από τα άρβυλα. 

3. Κατόπιν διαταγής του Κυβερνήτη φέρεται βραχεία 
περισκελίδα (σορτ), της οποίας το μάκρος φθάνει μέχρι 
τα τρία (3) εκατοστόμετρα, περίπου, πάνω από τα γόνα¬ 
τα. Στο πάνω άκρο της έχει επτά (7) θηλιές μέσα από τις 
οποίες διέρχεται ο ζωστήρας. Εχει από ένα εσωτερικό θυ¬ 
λάκιο προς το πάνω μέρος της, στα πλάγια, αριστερά και 
δεξιά καθώς και ένα εξωτερικό θυλάκιο, με καπάκι που 
κουμπώνει, στο πίσω δεξιά μέρος της. 

Άρθρο 6 

Φανέλα. 

1. Η φανέλα έχει βραχείες (κοντές) χειρίδες, λαιμόκοψη 
και χρώμα βαθύ γαλάζιο (ηανγ όΐυβ) φέρεται δε κάτω από 
το υποκάμισο ή σε συνθήκες ισχυρού καύσωνα, χωρίς 
υποκάμισο, ύστερα από διαταγή του Κυβερνήτη. 

2. Στο άνω αριστερό μέρος του στήθους φέρεται το δια¬ 
κριτικό σήμα των περιπολικών πλοίων ΛΣ. όπως αυτό πε- 
ριγράφεται στο άρθρο 16. 

3. Στο πίσω μέρος (πλάτη) φέρει, συμμετρικά, το λογό¬ 


τυπο ΛΙΜΕΝΙΚΟ ΣΩΜΑ. Η κορυφή κάθε γράμματος είναι 
στην εσωτερική άνω περιφέρεια νοητού κύκλου με ακτίνα 
δωδεκάμισι (12.5) εκατοστόμετρα. Το ύψος κάθε γράμμα¬ 
τος είναι είκοσι (20) χιλιοστόμετρα.Η απόσταση του κέ¬ 
ντρου του κύκλου από την λαιμόκοψη είναι είκοσι δύο (22) 
εκατοστόμετρα μετρούμενη στην ευθεία της σπονδυλικής 
στήλης. Στο κέντρο του νοητού κύκλου φέρονται άγκυρες 
χιαστί με ύψος δεκατέσσερα (14) εκατοστόμετρα. Κάτω 
από τη βάση των αγκυρών σε απόσταση είκοσι (20) χιλιο¬ 
στόμετρων και κατά το εγκάρσιο της φανέλας φέρεται το 
λογότυπο ΗΕΙΙΕΝΙΟ ΟΟΑ3Τ <3ϋΑΒ0 με ύψος κάθε γράμ¬ 
ματος δεκαπέντε (15) χιλιοστόμετρα. Τα λογότυπο και οι 
άγκυρες είναι κεντητά πάνω στην φανέλα με λευκή κλωστή. 

Άρθρο 7 
Πουλόβερ. 

Το πουλόβερ κατασκευάζεται από μαλλί, χρώματος βα¬ 
θύ γαλάζιου (ηανγ όΐυο) και έχει μακριές χειρίδες. Στο λαι¬ 
μό είναι κλειστό, με περιλαίμιο τύπου "ζιβάγκο 11 . Φέρεται 
κάτω από το υποκάμισο και η χρήση του είναι προαιρετική. 

Άρθρο 8 
Επενδύτης 

1. Ο επενδύτης (μπουφάν) είναι αδιάβροχος, αντιανεμι¬ 
κός, χρώματος βαθύ γαλάζιου (ηανγ ό!υθ), μήκους μέχρι 
τους γλουτούς (σχ. 6). 

2. Αποτελείται από τρία τμήματα (δύο εμπρόσθια και 
ένα οπίσθιο), τις χειρίδες, το περιλαίμιο (γιακά) και το επί¬ 
κρανο (κουκούλα). 

3. Το οπίσθιο τμήμα ράβεται με τα εμπρόσθια με εσωτε¬ 
ρική αφανή ραφή 

4. Το κάθε εμπρόσθιο φύλλο στα άλλα άκρα του ενώνε¬ 
ται κάθετα με πρόσθετο κομμάτι ομοίου υφάσματος με 
τον επενδύτη (εμφανή στο αριστερό εμπρόσθιο φύλλο 
και εσωτερικό στο άλλο ) πλάτους πέντε (5) εκατοστόμε¬ 
τρα με εμφανή ραφή εξωτερικά στο εμπρόσθιο αριστερό 
φύλλο και εσωτερικά στο δεξιό. 

5. Στα εμπρόσθια φύλλα προσαρμόζεται κινητός σύρτης 
(φερμουάρ) καθώς και σειρά πέντε (5) κοπιτσών (σουστών). 

6. Σε κάθε ένα από τα εμπρόσθια τμήματα διαμορφώνε¬ 
ται από ένα πλευρικό θυλάκιο. Τα ανοίγματα των θυλα¬ 
κίων είναι λοξά και αρχίζουν από το ύψος της μέσης.Το 
εσωτερικό των θυλακίων είναι από ύφασμα βαμβακερό 
100% τύπου φούτερ ή από θερμικό ύφασμα (ΙΙθθοθ). 

7. Εσωτερικά του δεξιού εμπρόσθιου τμήματος, στο 
ύψος του στήθους, διαμορφώνεται ένα εσωτερικό οριζό¬ 
ντιο θυλάκιο. Το εσωτερικό του θυλακίου είναι από ύφα¬ 
σμα όμοιο με το εξωτερικό ύφασμα. 

8. Περιφερειακά στο κάτω μέρος του υπάρχει εξωτερι¬ 
κή εμφανής ραφή, η οποία απέχει από την άκρη δύο (2) 
εκατοστόμετρα και συνδέει τον επενδύτη με την φόδρα 
με κατάλληλο τρόπο ώστε να δημιουργείται διαδρομή για 
πέρασμα κορδονιού σύσφιξης του κάτω μέρους.Τα άκρα 
του κορδονιού εξέρχονται από τα κάτω εμπρόσθια άκρα 
του επενδύτη. 

9. Τα εμπρόσθια και το οπίσθιο τμήμα είναι επενδυμένα 
με συνθετική γούνα χρώματος βαθύ γαλάζιου. 

10. Στο αριστερό εμπρόσθιο φύλλο του επενδύτη και 
στο ύψος του στήθους φέρεται ραμμένη αυτοκόλλητη 
ταινία (βέλκρο) κατάλληλων διαστάσεων για την προσαρ 
μογή διακριτικού όπως περιγράφεται στο άρθρο 16 του 
παρόντος. 

11. Το περιλαίμιο κατασκευάζεται από ίδιο ύφασμα με 
τον επενδύτη, είναι συνολικού πλάτους δώδεκα (12) εκα¬ 
τοστόμετρων και καθαρού εννέα (9) εκατοστόμετρων, 
αναδιπλούμενο, με εσωτερική στήριξη από πλαστική φό¬ 
δρα, με εξωτερικό γαζί περιμετρικά και στο εμπρόσθιο μέ¬ 
ρος κουμπώνει με κόπιτσα (σούστα). 

12. Στο κάτω μέρος του περιλαίμιου προσαρμόζεται κι¬ 
νητός σύρτης για τη στερέωση της βάσης του επικράνου. 
Η βάση του επικράνου έχει μήκος τριάντα επτά (37) εκα¬ 
τοστόμετρα περίπου και στο εμπρόσθιο μέρος του αφή¬ 
νει περίπου εννέα (9) εκατοστόμετρα ελεύθερο τμήμα δε¬ 
ξιά και αριστερά. Στο εμπρόσθιο μέρος του επικράνου 
υπάρχει εξωτερική εμφανής ραφή περιμετρικά, η οποία 
απέχει από την άκρη δύο (2) εκατοστόμετρα και διαμορ¬ 
φώνει διαδρομή για το πέρασμα του κορδονιού σύσφιξης 
του επικράνου. Τα άκρατου κορδονιού εξέρχονται από τα 
κάτω εμπρόσθια άκρα του επικράνου. Το επίκρανο είναι 
όμοιου υφάσματος με τον επενδύτη και έχει εσωτερική 
επένδυση από φόδρα καπιτονέ (με υαλοβάμβακα ) χρώ¬ 
ματος βαθύ γαλάζιου. 

13. Οι χειρίδες είναι ραμμένες με αφανή ραφή με το πε¬ 
ριλαίμιο. Αποτελούνται από ένα τμήμα, που ενώνεται στην 
εσωτερική πλευρά της χειρίδας με αφανή ραφή. Στο κά¬ 
τω άκρο των χειριδών υπάρχει διπλό πλεκτό λάστιχο (πλε¬ 
κτή μανσέτα ριπ). 

14. Εσωτερικά οι χειρίδες φέρουν ψιλή φόδρα χρώμα¬ 
τος βαθύ γαλάζιου, γαζωμένη ραβδοειδώς (καπιτοναρι- 
σμένη). 

15. Στην αριστερή χειρίδα και στο ύψος του στήθους 
φέρεται ραμμένη αυτοκόλλητη ταινία (βέλκρο) σε σχήμα 
παραλληλόγραμμου διαστάσεων τεσσάρων επί έξι (4x6) 
εκατοστόμετρων, πάνω στην οποία προσαρμόζεται κε¬ 
ντητή Ελληνική Σημαία διαστάσεων τριών επί πεντέμισι 
(3x5,5) εκατοστόμετρων. Στο πάνω μέρος του παραλλη¬ 
λόγραμμου επί κίτρινου κεντητού επίπεδου είναι κεντημέ¬ 
νη με γαλάζια κλωστή η λέξη ΉΕΙ_ΕΑ3". 

16. Ο κινητός σύρτης, οι κόπιτσες, τα κορδόνια και οι 
κλωστές, με τις οποίες ράβονται τα διάφορα μέρη του 
επενδύτη, έχουν το ίδιο χρώμα με τον επενδύτη. 

Άρθρο 9 

Υποδήματα υψηλά. 

1. Τα υποδήματα (άρβυλα) κατασκευάζονται από αδιά¬ 
βροχο δέρμα ή άλλο υλικό μεγαλύτερης αντοχής, είναι 
μαύρου χρώματος και αποτελούνται από τέσσερα τεμά¬ 
χιά (το εμπρόσθιο, που επιμηκύνεται και σχηματίζει τη 
γλώσσα, τα δύο πλευρικά και το οπίσθιο) καθώς και τα κα- 
τύμματα (πέλματα). 

2. Τα δύο πλευρικά τεμάχια καταλήγουν σε πτερύγια 
(αυτιά), στα οποία υπάρχουν εννέα (9) οπές με περτσίνια 
για τη διέλευση των κορδονιών σύνδεσης. 

3. Το οπίσθιο τεμάχιο αρχίζει από το άνω άκρο του υπο¬ 
δήματος και κατερχόμενο διευρύνεται στα δύο πλευρικά. 

4. Τα κατύμματα κατασκευάζονται από ελαστικό και φέ¬ 
ρουν κατάλληλη εσχάρα αντιολισθητική για την καλύτερη 
στερέωση επί του εδάφους και του καταστρώματος των 
σκαφών. 

Άρθρο 10 
Ποδεία. 

Τα ποδεία (κάλτσες) κατασκευάζονται από μαλλί μαύ¬ 
ρου χρώματος, το μήκος τους φθάνει πιο πάνω από το μέ¬ 


σο της κνήμης και είναι απλά χωρίς επιρράμματα, ή οποι- 
εσδήποτε ποικιλίες στην πλέξη. Κατά τους θερινούς μή¬ 
νες μπορεί να φέρονται βαμβακερά ποδεία. 

Άρθρο 11 

Ζωστήρες. 

1. Ο απλός ζωστήρας αποτελείται από τη ζώνη χρώμα¬ 
τος βαθύ γαλάζιου και την μεταλλική πόρπη. Είναι όμοιου 
τύπου με τη φερόμενη στην υπ’ αριθ. 8 στολή του προσω¬ 
πικού Λ.Σ. 

2. Ο στρατιωτικός ζωστήρας αποτελείται από ζώνη 
στρατιωτικού τύπου (Α/Τ), είναι χρώματος μαύρου, με 
ρυθμιζόμενη πόρπη αυτόματης απελευθέρωσης και φέ¬ 
ρεται κατόπιν διαταγής. 

Άρθρο 12 

Σκούφος ναυτικός πλεκτός 

Ο σκούφος έχει χρώμα βαθύ γαλάζιο, είναι μάλλινος, 
πλεκτός, χωρίς ιδιομορφία στην πλέξη και χωρίς άλλα 
διακριτικά ή εθνόσημο. Φέρεται κατόπιν διαταγής του Κυ¬ 
βερνήτη. 

ΜΕΡΟΣΓ 
ΣΤΟΛΗ ΕΡΓΑΣΙΑΣ 

Άρθρο 13 
Φόρμα εργασίας. 

Κατά την εκτέλεση ειδικής εργασίας ( επισκευές - συ¬ 
ντηρήσεις κ.α.) το προσωπικό του Λιμενικού Σώματος που 
υπηρετεί σε περιπολικά πλοία δύναται να φέρει ολόσωμη 
φόρμα εργασίας μηχανικού, χρώματος πράσινου σκοτει¬ 
νόχρωμου, με μακρυές χειρίδες (σχ. 7) και γάντια εργα¬ 
σίας. Εφόσον από το είδος της εργασίας επιβάλλεται, 
αντί του πηληκίου τύπου τζόκεϋ, φέρεται κράνος τύπου 
βιομηχανίας. 

ΜΕΡΟΣ Δ' 

ΕΜΒΛΗΜΑΤΑ - ΔΙΑΚΡΙΤΙΚΑ 

Άρθρο 14 

Διακριτικό - Εθνόσημο πηληκίων. 

1. Το εθνόσημο του πηληκίου (σχ.2) που σχηματίζεται 
από το έμβλημα της Ελληνικής Δημοκρατίας, τις χιαστί 
άγκυρες και τις δάφνες που τις περιβάλλουν έχει ύψος 
σαράντα (40) χιλιοστόμετρα και πλάτος σαράντα δύο (42) 
χιλιοστόμετρα. 

2. Το εθνόσημο είναι κεντημένο στο γεωμετρικό κέντρο 
του επιθέματος της μετωπίδας του πηληκίου. Η βάση του 
επιθέματος έχει μήκος εννέα και μισό (9,5) εκατοστόμε¬ 
τρα και παρακείμενες στη βάση πλευρές μήκους τεσσά¬ 
ρων (4) εκατοστόμετρων περίπου οι οποίες σχηματίζουν 
σε σχέση με τη βάση εσωτερικές γωνίες 130°. Οι πλευρές 
ενώνονται μεταξύ τους, στο πάνω μέρος του επιθέματος, 
με τόμο μήκους δεκαεννέα και μισό (19,5) εκατοστόμε¬ 
τρων. 

3. Συμμετρικά κάτω από το έμβλημα και σε απόσταση 
επτά (7) χιλιοστόμετρα, κεντημένο με κίτρινη κλωστή, 
αναγράφεται το λογότυπο «ΛΙΜΕΝΙΚΟ ΣΩΜΑ». Το ύψος 
των γραμμάτων των λέξεων είναι εννέα (9) χιλιοστόμετρα, 
το πλάτος έξι (6) χιλιοστόμετρα και το πάχος ενάμισι (1,5) 
χιλιοστόμετρο. 

Άρθρο 15 
Διακριτικά βαθμού. 

1. Στο περιλαίμιο του υποκάμισου και του επενδυτή φέ¬ 
ρονται σε σμικρογραφία διακριτικά βαθμού τα οποία είναι 
πάνινα (κεντητά μηχανής) επί επιθέματος. Για τους Αξιω¬ 
ματικούς (Α/Ξ) και Ανθυπασπιστές τα διακριτικά του βαθ¬ 
μού φέρονται αριστερά (ΑΡ) και δεξιά (ΔΞ) (σχ. 1). Για 
τους Υπαξιωματικούς (Υ/Ξ) και Λιμενοφύλακες (Λ/Φ) το 
διακριτικό του βαθμού φέρεται μόνο στο αριστερό μέρος 
του περιλαίμιου ενώ στο δεξιό φέρονται άγκυρες χιαστί 
(σχ·4). 

2. Το επίθεμα των διακριτικών των Αξιωματικών και Αν- 
θυπασπιστών έχει ύψος επτάμισι (7,5) εκατοστόμετρα και 
πλάτος τριάμισι (3,5) εκατοστόμετρα. 

3. Το επίθεμα των διακριτικών των Υπαξ/κών και Λ/Φ έχει 
ύψος εξίμισι (6,5) εκατοστόμετρα και πλάτος τριάμισι 
(3,5) εκατοστόμετρα. 

4. Οι χιαστί άγκυρες για τους Υ/Ξ και Λ/Φ έχουν ύψος 
δυόμισι (2,5) εκατοστόμετρα και πλάτος τρία (3) εκατο¬ 
στόμετρα. 

5. Το χρώμα των ανωτέρω διακριτικών είναι κίτρινο (κί¬ 
τρινη κλωστή) σε βαθύ γαλάζιο εσωτερικό επίπεδο. 

Άρθρο 16 

Διακριτικό σήμα περιπολικών πλοίων. 

1. Στην αριστερή χειρίδα του υποκάμισου και στο άνω 
αριστερό μέρος του στήθους του επενδύτη και της φανέ¬ 
λας φέρεται το διακριτικό σήμα των περιπολικών πλοίων 
Λ.Σ.(σχ. 8). 

2. Το ανωτέρω σήμα απεικονίζει δύο χιαστί άγκυρες μέ¬ 
σα σε κύκλο με διάμετρο πεντέμισι (5,5) εκατοστόμετρα 
και κέντρο τη συμβολή των αγκυρών. Η εσωτερική επιφά¬ 
νεια του κύκλου είναι κεντημένη με κλωστή χρώματος θα- 
λασσί το δε περίγραμμά του, που είναι κεντημένο με κί¬ 
τρινη κλωστή έχει πάχος ενάμισι (1,5) χιλιοστόμετρο. 

Οι χιαστί άγκυρες είναι κεντημένες με κίτρινη κλωστή τα 
δε ακρότατα σημεία τους περιέχονται σε νοητό κύκλο 
διαμέτρου τριάντα πέντε (35) χιλιοστόμετρων. Κάτω από 
τις χιαστί άγκυρες και σε απόσταση τριών (3) χιλιοστόμε¬ 
τρων απεικονίζεται θάλασσα σε κυματώδη κατάσταση με 
τρεις (3) κεντημένες λωρίδες χρώματος γαλάζιου - λευ¬ 
κού - γαλάζιου πάχους τριών (3) χιλιοστόμετρων. 

Περιφερειακά του κύκλου έξωθεν του περιγράμματος 
του βρίσκεται, κυκλικό πλαίσιο πλάτους ένδεκα (11) χι¬ 
λιοστόμετρων με περίγραμμα, κεντημένο με κίτρινη κλω¬ 
στή, πάχους ενάμισι (1,5) χιλιοστομέτρου. Επί του κυκλι¬ 
κού πλαισίου, του οποίου η επιφάνεια είναι από ύφασμα 
χρώματος βαθύ γαλάζιου, αναγράφονται τα λογότυπο 
«ΛΙΜΕΝΙΚΟ ΣΩΜΑ» και «ΠΕΡΙΠΟΛΙΚΑ ΠΛΟΙΑ» στο πάνω 
και κάτω μέρος του κυκλικού πλαισίου αντίοτοιχα.Τα 
γράμματα των λογοτύπων είναι κεντημένα συμμετρικά με 
λευκή κλωστή και έχουν ύψος έξι (6) χιλιοστόμετρα και 
πάχος ενάμισι (1,5) χιλιοστόμετρο. Ανάμεσα στα λογότυ¬ 
πο και σε ίση απόσταση από την αρχή και το τέλος τους 
βρίσκονται πεντάκτινοι αστερίσκοι που έχουν ακτίνα τρία 
(3) χιλιοστόμετρα και είναι κεντημένοι με λευκή κλωστή. 

Κάτω από τον κύκλο βρίσκεται πλαίσιο καμπύλου σχή¬ 
ματος με εξωτερικό μήκος δέκα (10) εκατοστόμετρα και 
πλάτος ένδεκα (11) χιλιοστόμετρα. Η εσωτερική επιφά¬ 
νεια του πλαισίου είναι ύφασμα χρώματος βαθύ γαλάζιου 
το δε περίγραμμα είναι πάχους ενάμισι (1,5) χιλιοστομέ¬ 


τρου και κεντημένο με κίτρινη κλωστή. Επί της εσωτερι¬ 
κής επιφάνειας του πλαισίου αναγράφεται το λογότυπο 
«ΗΕΙΙΕΝΙΟ 00Α5Τ ΘϋΑΡΟ» τα γράμματα του οποίου εί¬ 
ναι κεντημένα συμμετρικά με λευκή κλωστή και έχουν 
ύψος πέντε (5) χιλιοστόμετρα και πάχος ενάμισι (1,5) χι¬ 
λιοστόμετρο. 

ΜΕΡΟΣ Ε' 

ΣΤΟΛΗ ΕΠΙΧΕΙΡΗΣΕΩΝ ΠΡΟΣΩΠΙΚΟΥ 
ΛΙΜΕΝΙΚΟΥ ΣΩΜΑΤΟΣ ΠΟΥ ΥΠΗΡΕΤΕΙ 
ΣΕ ΝΑΥΑΓΟΣΩΣΤΙΚΑ ΠΛΟΙΑ ΚΑΘΩΣ ΚΑΙ ΔΟΚΙΜΩΝ 
ΠΑΡΑΓΩΓΙΚΩΝ ΣΧΟΛΩΝ ΛΙΜΕΝΙΚΟΥ ΣΩΜΑΤΟΣ 

Αρθρο 17 

Στολή επιχειρήσεων προσωπικού Λιμενικού Σώματος 
που υπηρετεί σε ναυαγοσωστικά πλοία. 

1. Το προσωπικό του Λιμενικού Σώματος που υπηρετεί 
σε ναυαγοσωστικά πλοία κατά τη συνήθη υπηρεσία του 
σε αυτά, στα Λιμενικά Καταστήματα και στην Επισκευα- 
οτική Βάση δύναται να φέρει τη στολή επιχειρήσεων του 
παρόντος. 

2. Στο διακριτικό σήμα του άρθρου 16 του παρόντος για το 
προσωπικό του Λιμενικού Σώματος που υπηρετεί σε ναυα- 
γοσωστικά πλοία αντί του λογότυπου «ΠΕΡΙΠΟΛΙΚΑ ΠΛΟΙΑ» 
αναγράφεται το λογότυπο «ΝΑΥΑΓΟΣΩΣΤΙΚΑ ΠΛΟΙΑ». 

Αρθρο 18 

Στολή επιχειρήσεων Δοκίμων Παραγωγικών Σχολών Λ.Σ. 
κατά την πρακτική εκπαίδευσή τους. 

Οι Δόκιμοι των Παραγωγικών Σχολών του Λιμενικού Σώ¬ 
ματος κατά την πρακτική εκπαίδευσή τους δύνανται κα¬ 
τόπιν διαταγής του Διοικητή τους να φέρουν τη στολή επι¬ 
χειρήσεων του παρόντος στο διακριτικό σήμα όμως του 
άρθρου 16 αντί του λογότυπου «ΠΕΡΙΠΟΛΙΚΑ ΠΛΟΙΑ» 
αναγράφεται κατά περίπτωση το λογότυπο «ΔΟΚΙΜΟΣ 
ΣΗΜΑΙΟΦΟΡΟΣ ΛΣ», «ΔΟΚΙΜΟΣ ΥΠΑΞΙΩΜΑΤΙΚΟΣ ΛΣ», 
«ΔΟΚΙΜΟΣ ΛΙΜΕΝΟΦΥΛΑΚΑΣ». 

ΜΕΡΟΣ ΣΤ 

ΤΕΧΝΙΚΕΣ ΠΡΟΔΙΑΓΡΑΦΕΣ 

Άρθρο 19 

Τεχνικές προδιαγραφές 

Ο ειδικότερος τρόπος κατασκευής της στολής επιχει¬ 
ρήσεων και των διακριτικών που ρυθμίζονται από τις δια¬ 
τάξεις του παρόντος καθώς και οι λεπτομέρειες εφαρμο¬ 
γής των ανωτέρω διατάξεων, καθορίζονται με διαταγή 
του Αρχηγού Λιμενικού Σώματος. 

Άρθρο 20 

Υποδείγματα στολών 

Προσαρτώνται και αποτελούν αναπόσπαοπο μέρος του 
παρόντος Διατάγματος τα ακόλουθα υποδείγματα : 
α. στολής Αξιωματικού Λ.Σ. (σχ. 1) 
β. επιθέματος μετωπίδας πηληκίου (σχ. 2) 
γ. υποκαμίσου (σχ. 3) 
δ. στολής Υπαξιωματικού Λ.Σ. (σχ. 4) 
ε. περισκελίδας (σχ. 5) 
στ. επενδύτη (σχ. 6) 
ζ. φόρμας εργασίας (σχ. 7) 
η. διακριτικού σήματος περιπολικών πλοίων (σχ. 8) 




3776 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


12 
Σχ· 1 

Υπόδειγμα στολής Αξιωματικών Λ.Σ. 



ΛΙΜΕΝΙΚΟ ΣΩΜΑ 










ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


14 

Σχ·3 

Υπόδειγμα υποκαμίσου 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


16 

Σχ·5 

Υπόδειγμα περισκελίδας 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

17 

Σχ. 6 

Υπόδειγμα επενδύτη 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

18 


Σχ·7 

Υπόδειγμα φόρμας εργασίας 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

19 


Σχ.8 

Υπόδειγμα διακριτικού σήματος περιπολικών πλοίων 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 21 
Έναρξη ισχύος 

Η ισχύς του παρόντος αρχίζει ένα (1) μήνα από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 13 Αυγούστου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήίίρ: νννννν.βΐ.εκ 


Θ-ηιαίΙ: ην3$ @ θί.ςμ 


--- 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 · Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 

(0531) 22 858 

(041) 597449 

(0661)89 127/89 120 

(081) 396 223 

811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ~ Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ $ σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 >* 

Δ (Απαλλοτριώσεις, πολεοδομία κ.λπ.) 

70.000 » 

3.500 >* 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >· 

500 >► 

Ανωτάτου Ειδικού Δικαστηρίου (Α.Ε.Δ.) 

3.000 » 

150 >. 

Προκηρύξεων Α.Σ.Ε.Π. 

10.000 - 

500 » 

Ανωνύμων Εταιρειών & Ε.Π.Ε. 

250.000 - 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

~ Οι υπηρεσίες εξυπηρέτησης των πολιτών λειτουργούν καθημερινά από 08~00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













